PUKÁNSZKY BÉLA (Pozsony, 1895–Bp., 1950).

Irodalomtörténész, egyetemi tanár, mindenekelőtt a magyarországi német irodalom és művelődés, valamint a magyar–német irodalmi kapcsolatok feltárásával foglalkozott. Említésre méltóak a zenetörténettel és a magyar irodalommal kapcsolatos írásai is. Főbb művei: Herder hazánkban (Bp., 1918), A magyarországi német irodalom története (Bp., 1926), Német polgárság magyar földön (Bp., 1940), Erdélyi szászok és magyarok (Bp., 1942).