Értsd: a román és szerb ortodoxokat. Az előbbiek ugyanis egészen 1864-ig a Bánságban és az Alsó-Maros mentén a karlócai szerb ortodox patriarkátusnak voltak alárendelve, amely próbálta fékezni a román nemzeti öntudat kibontakozását. Így a Slavici által később említett Moise Bota tanítót is elmozdították állásából, mert iskolai használatra latin betűs ábécéskönyvet szerkesztett és adott ki. A román és a szerb ortodox egyház szétválasztásában Andrei Sagunának döntő szerepe volt.

Andrei Şaguna (1809-1873) erdélyi ortodox püspök. A román nemzeti politikai mozgalmak vezető alakja. Lásd róla: Keith Hitchins: Ortodoxy and Nationality. Andrei Şaguna and the Rumanians of Transilvania 1846-1873. London, 1977.