KNIEZSA ISTVÁN (Trsztena, 1898–Bp., 1965).

Nyelvész, egyetemi tanár. Jelentős szlavisztikai tanulmányokat folytatott. Szerkesztette az Etudes Slaves et Roumanies, majd a Studia Slavica című folyóiratokat. A hely- és személynévkutatást alapul véve járult hozzá a magyarországi településtörténet kutatásához. Ezenkívül a magyar helyesírás történetét és a magyar nyelv szláv elemeit kutatta. Főbb művei: Magyarország népei a XI. században (Bp., 1938), Keletmagyarország helynevei (Bp., 1943), A magyar nyelv szláv jövevényszavai I. (Bp., 1955).